ಕಟಕ (ಚಲನಚಿತ್ರ)

ಕಟಕ   2017 ರ ಕನ್ನಡ ಭಯಾನಕ ಚಲನಚಿತ್ರವಾಗಿದ್ದು , ರವಿ ಬಸ್ರೂರ್ ಬರೆದು ನಿರ್ದೇಶಿಸಿದ್ದಾರೆ. ಈ ಚಿತ್ರವು ಬಸ್ರೂರ್ ಅವರ ನಿರ್ದೇಶನದ ಚೊಚ್ಚಲ ಚಿತ್ರವಾಗಿದೆ, ಇದು ಕರ್ನಾಟಕದ ಕರಾವಳಿ ಪ್ರದೇಶದಲ್ಲಿ ಸಂಭವಿಸಿದ ಹಲವಾರು ನೈಜ ಘಟನೆಗಳನ್ನು ಆಧರಿಸಿದೆ.

ಕಟಕ 15 ಭಾಷೆಗಳಿಗೆ ಡಬ್ ಆಗಿದ್ದು, ಇಂಗ್ಲಿಷ್‌ಗೆ ಡಬ್ ಆದ ಮೊದಲ ಕನ್ನಡ ಚಿತ್ರ ಎಂಬ ಹೆಗ್ಗಳಿಕೆಗೆ ಪಾತ್ರವಾಗಿದೆ. ಚಲನಚಿತ್ರವು ನೈಜ-ಜೀವನದ ಸನ್ನಿವೇಶಗಳನ್ನು ಮತ್ತು ಕರಾವಳಿ ಭಾರತದ ಸಂಸ್ಕೃತಿಯನ್ನು  ಭಯಾನಕ- ವಾತಾವರಣದೊಂದಿಗೆ ಚಿತ್ರಿಸುತ್ತದೆ.

 ಕಥಾವಸ್ತು 
ನಗರ ಜೀವನದ ಜಂಜಾಟದಿಂದ ಬೇಸತ್ತ ಕುಮಾರ್ ತನ್ನ ಹೆಂಡತಿ ವಂಧನಾ ಮತ್ತು ಅವರ ನಾಲ್ಕು ವರ್ಷದ ಮಗಳು ಕಾವ್ಯಳೊಂದಿಗೆ ತನ್ನ ಸ್ವಗ್ರಾಮಕ್ಕೆ ಹಿಂದಿರುಗುತ್ತಾನೆ. ತನ್ನ ತಾಯಿಯ ಮರಣದ ನಂತರ ನಾಲ್ಕನೇ ವಯಸ್ಸಿನಲ್ಲಿ ತನ್ನ ಹಳ್ಳಿಯನ್ನು ಬಿಟ್ಟು ಹೊರಡಬೇಕಾಗಿದ್ದರೂ, ಅವನು ಯಾವಾಗಲೂ ತನ್ನ ಹಳ್ಳಿ ಮತ್ತು ಅದರ ಸಂಸ್ಕೃತಿಯನ್ನು ಪ್ರೀತಿಸುತ್ತಿರುತ್ತಾನೆ-ಕೊನೆಗೆ ಅವನನ್ನು ಹಳ್ಳಿಗೇ ಮರಳಿ ಬಂದಿದ್ದಾನೆ.

ತನ್ನ ಚಿಕ್ಕಪ್ಪ ಮತ್ತು ಬಾಲ್ಯದ ಸ್ನೇಹಿತನ ಸಹಾಯದಿಂದ, ಕುಮಾರ್ ಹಳ್ಳಿಯಲ್ಲಿ ಶಾಲೆಯನ್ನು ಪ್ರಾರಂಭಿಸಲು ಮತ್ತು ಹಳ್ಳಿಯ ಮಕ್ಕಳಿಗೆ ಉತ್ತಮ ಶಿಕ್ಷಣವನ್ನು ನೀಡಲು ಯೋಜಿಸುತ್ತಾನೆ. ಆದಾಗ್ಯೂ, ಮಂತ್ರಿಸಿದ ವಸ್ತುವನ್ನು ಅವನ ಮಗಳು ತಿಳಿಯದೆ  ಮುಟ್ಟಿದ ನಂತರ ಅವನ ಕುಟುಂಬದ ಮೇಲೆ ಪುರಾತನ ಶಾಪ ತಟ್ಟುತ್ತದೆ.  ಹೀಗೆ ಸವಾಲುಗಳು ಮತ್ತು ಅಡೆತಡೆಗಳು ದಾರಿಯುದ್ದಕ್ಕೂ ಕಾಣಿಸಿಕೊಳ್ಳಲು ಪ್ರಾರಂಭಿಸುತ್ತವೆ, ಅದನ್ನು ನಿಭಾಯಿಸಲು ಕುಮಾರ್ ಕಷ್ಟಪಡುತ್ತಾರೆ. ದಿನಗಳು ಸರಿದಂತೆಲ್ಲ ಅವನ ಹೋರಾಟಗಳ ಜೊತೆಗೆ ಅವನ ಶತ್ರುಗಳು ಹೆಚ್ಚುತ್ತಾರೆ. ಕುಮಾರ್  ಈ ಸಂದಿಗ್ಧತೆಗಳನ್ನು ನಿಭಾಯಿಸುತ್ತಾನೆ ಎಂಬುದೇ ಚಿತ್ರದ ಉಳಿದ ಕತೆ.

 ಪಾತ್ರವರ್ಗ 

 ಕುಮಾರ್ ಪಾತ್ರದಲ್ಲಿ ಅಶೋಕ್ ರಾಜ್
 ವಂದನಾ ಪಾತ್ರದಲ್ಲಿ ಸ್ಪಂದನಾ ಪ್ರಸಾದ್
 ಕಾವ್ಯವಾಗಿ ಶ್ಲಾಘ ಸಾಲಿಗ್ರಾಮ
 ನೀಲಕಂಠಶಾಸ್ತ್ರಿಯಾಗಿ ಬಾಲ ರಾಜವಾಡಿ
 ಅಪ್ಪು/ಸುಬ್ರಾಯ ಆಗಿ ಮಾಧವ್ ಕಾರ್ಕಡ 
 ಪ್ರಭಾಕರ ನಂಬೂದಿರಿಯಾಗಿ ಉಗ್ರಂ ಮಂಜು 
 ಗುರುವಾಗಿ ಓಂ ಗುರು
 ನೀಲಕಂಠ ಕರಬನಾಗಿ ವಿಜಯ್ ಬಸ್ರೂರು

 ಹಿನ್ನೆಲೆಸಂಗೀತ 

 ಬಿಡುಗಡೆ 
ಚಲನಚಿತ್ರವು 13 ಅಕ್ಟೋಬರ್ 2017 ರಂದು ಕನ್ನಡ, ಇಂಗ್ಲಿಷ್, ತಮಿಳು, ತೆಲುಗು, ಮಲಯಾಳಂ, ಕೊಡವ, ಹಿಂದಿ, ಪಂಜಾಬಿ, ಬ್ಯಾರಿ, ಅಸ್ಸಾಮಿ, ಕೊಂಕಣಿ ಮತ್ತು ಮರಾಠಿ ಸೇರಿದಂತೆ 13 ಭಾಷೆಗಳಲ್ಲಿ ಸೀಮಿತ ಬಿಡುಗಡೆಯನ್ನು ಹೊಂದಿತ್ತು.

ಕಟಕ ಆಂಗ್ಲ ಭಾಷೆಗೆ ಡಬ್ ಆದ ಮೊದಲ ಕನ್ನಡ ಸಿನಿಮಾ.

 ಮುಂದಿನ ಭಾಗ 
ರವಿ ಬಸ್ರೂರ್ ಅವರು ತಮ್ಮ ಮೂಲ ತಾಂತ್ರಿಕ ತಂಡವನ್ನು ಉಳಿಸಿಕೊಂಡು ಹೊಸ ನಟರೊಂದಿಗೆ ಮುಂದುವರಿದ ಭಾಗವನ್ನು ನಿರ್ದೇಶಿಸುವ ಯೋಜನೆಯನ್ನು ಪ್ರಕಟಿಸಿದ್ದಾರೆ. ಆದಾಗ್ಯೂ, ಕಥಾವಸ್ತುವು ಮೊದಲ ಚಿತ್ರದ ನೇರ ಮುಂದುವರಿಕೆಯಾಗಿರುವುದಿಲ್ಲ.

 ವಿಮರ್ಶಕರು, ಪ್ರೇಕ್ಷಕರ ಪ್ರತಿಕ್ರಿಯೆ  ಮತ್ತು ಪ್ರಶಸ್ತಿಗಳು 
ಚಿತ್ರವು ವಿಮರ್ಶಕರು ಮತ್ತು ಪ್ರೇಕ್ಷಕರಿಂದ ಸಕಾರಾತ್ಮಕ ವಿಮರ್ಶೆಗಳನ್ನು ಪಡೆಯಿತು.

ರವಿ ಬಸ್ರೂರರ ನಿರ್ದೇಶನದ ಜೊತೆಗೆ ಶ್ಲಾಘ ಸಾಲಿಗ್ರಾಮವು ಗಮನಾರ್ಹ ಅಭಿನಯಕ್ಕಾಗಿ ಪ್ರಶಂಸೆಗೆ ಪಾತ್ರವಾಗಿದೆ. ಸಾಲಿಗ್ರಾಮವು 2017 ರ ಕರ್ನಾಟಕ ರಾಜ್ಯ ಚಲನಚಿತ್ರ ಪ್ರಶಸ್ತಿಯನ್ನು ಅತ್ಯುತ್ತಮ ಬಾಲನಟ (ಮಹಿಳೆ) ಮತ್ತು ಅತ್ಯುತ್ತಮ ಬಾಲ ಕಲಾವಿದರಿಗಾಗಿ SIIMA ವಿಶೇಷ ಪ್ರಶಸ್ತಿಯನ್ನು ಗೆದ್ದಿದೆ. ರವಿ ಬಸ್ರೂರ್ ಅವರು ಕನ್ನಡ ವಿಭಾಗದಲ್ಲಿ ಅತ್ಯುತ್ತಮ ಚೊಚ್ಚಲ ನಿರ್ದೇಶಕರಿಗಾಗಿ SIIMA ಪ್ರಶಸ್ತಿಗೆ  ನಾಮಕರಣ ಹೊಂದಿದ್ದರು ಆದರೆ ಚೌಕದಲ್ಲಿನ ಕೆಲಸಕ್ಕಾಗಿ ತರುಣ್ ಸುಧೀರ್‌ ಗೆ ಆ ಪ್ರಶಸ್ತಿ ಸಿಕ್ಕಿತು. 

 ಉಲ್ಲೇಖಗಳು 

 ಬಾಹ್ಯ ಕೊಂಡಿಗಳು 



ವರ್ಗ:ಕನ್ನಡ ಚಲನಚಿತ್ರಗಳು
ವರ್ಗ:ವರ್ಷ-೨೦೧೭ ಕನ್ನಡಚಿತ್ರಗಳು